CELEX: 62021TN0709
Language: et
Date: 2021-11-01 00:00:00
Title: Kohtuasi T-709/21: 1. novembril 2021 esitatud hagi – WhatsApp Ireland versus Euroopa Andmekaitsenõukogu

3.1.2022   
            
            
               ET
            
            
               Euroopa Liidu Teataja
            
            
               C 2/50
            
         
      1. novembril 2021 esitatud hagi – WhatsApp Ireland versus Euroopa Andmekaitsenõukogu
      (Kohtuasi T-709/21)
      (2022/C 2/69)
      Kohtumenetluse keel: inglise
      
         Pooled
      
      
         Hageja: WhatsApp Ireland Ltd (Dublin, Iirimaa) (esindajad: advokaadid H.-G. Kamann, F. Louis ja A. Vallery, solicitors P. Nolan, B. Johnston ja C. Monaghan ning barristers-at-law P. Sreenan, D. McGrath, C. Geoghegan ja E. Egan McGrath)
      
         Kostja: Euroopa Andmekaitsenõukogu
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Andmekaitsenõukogu (edaspidi „EDPB“) 28. juuli 2021. aasta otsus 1/2021 tervenisti või teise võimalusena selle asjassepuutuvad osad, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Selleks et põhjendada oma hagi, mille ese on tühistada Euroopa Parlamendi ja nõukogu määruse (EL) 2016/679 (isikuandmete kaitse üldmäärus) (1) (edaspidi „üldmäärus“) artikli 65 lõike 1 punkti a alusel tehtud EDPB 28. juuli 2021. aasta siduv otsus 1/2021 vaidluse kohta, mis tekkis seoses Irish Supervisory Authority (Iiri järelevalveasutus) WhatsApp Irelandi puudutava otsuse eelnõuga, esitab hageja seitse väidet.
      
                  1.
               
               
                  Esimene väide, et EDPB on ületanud üldmääruse artikliga 65 talle antud pädevust.
               
            
                  2.
               
               
                  Teine väide, et EDPB on rikkunud üldmääruse artikli 13 lõike 1 punkti d ja artikli 12 lõiget 1, kuna ta tõlgendas ja kohaldas neid sätteid ja WhatsAppi läbipaistvuskohustusi ülemäära laialt, kui kohustas Whatsappi esitama teavet, mis ei ole nõutav.
               
            
                  3.
               
               
                  Kolmas väide, et EDPB on rikkunud üldmääruse artikli 4 lõiget 1, kuna ta tõlgendas ja kohaldas seda sätet ja mõistet „isikuandmed“ ülemäära laialt.
               
            
                  4.
               
               
                  Neljas väide, et EDPB on rikkunud ELi põhiõiguste harta artikliga 48 sätestatud süütuse presumptsiooni, kuna ta suunas WhatsAppile kohustuse tõendada, et viimase töötlemiskeskkond on selline, kus andmesubjektide taasisikustamine on puhtalt spekulatiivne.
               
            
                  5.
               
               
                  Viies väide, et EDPB on rikkunud ELi põhiõiguste harta artiklis 41 sätestatud õigust heale haldusele, kuna ta ei austanud WhatsAppi õigust olla ära kuulatud ja EDPB kohustusi hoolsalt ja erapooletult analüüsida tõendeid ja esitada põhjendusi.
               
            
                  6.
               
               
                  Kuues väide, et EDPB on rikkunud üldmääruse artiklit 83 ja mitut üldmääruse alusel trahvide määramist reguleerivat aluspõhimõtet.
               
            
                  7.
               
               
                  Seitsmes väide, et EDPB on rikkunud õiguskindluse põhimõtet, kuna ta ei tunnistanud, et tema otsustega anti mitmele üldmääruse sättele uudne tõlgendus ja kohaldamisala, mille tulemusel ei olnud hageja rikkumine ette nähtav.
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).